  Наталья Тетерина Муниципалитет, кудӥзлэн командаез «Калашников Биатлон Фестын» вормоз, кузьым интые спортъя площадка утоз. Со сярысь элькунысь Физкультурая, спортъя но егитъёсын ужан политикая министерстволэн пресс-службаез ивортэ. Нимысьтыз зачет Удмурт Элькунлэн ёросъёсысьтыз муниципал кылдытэтъёслэн командаоссылы чакламын. Муниципалитетлэсь тужгес шаплы но трослыдъем команда Удмуртиысь кивалтэтлэсь кузьым басьтэ – спортъя площадка Удмуртиысь Физкультурая, спортъя но егитъёсын ужан политикая министерстволэн пресс-службаезОгкадь лыдъем командаос луизы ке, вормисе потоз соиз, кинлэн спортсменэз тужгес усто результат возьматоз. Эшшо одӥг нимысьтыз кузьым муниципалитетлэсь висисьёслэн тужгес шаплы командазылы чакламын. Муниципал кылдытэтъёслэсь командаос нимаз пусйиськыны кулэ. Вань мылкыд карисьёс куриськонзэс tuktagulova@minsport18.ru электрон адресъя лэзьыны быгато. Куриськонъёсты кутон 21-тӥ куарусёнэ 9 часын йылпумъяськоз. Тодэ вайытом, 22-тӥ куарусёнэ Ижкрын биатлонэз яратӥсьёс пӧлын «Калашников Биатлон Фест» нырысетӥ усьтэм гужем ӵошатсконъёс ортчозы. Вожвылъяськон 2,7 иськеме кык ыбылӥськон рубежен радъяськоз. Спортсменъёс мишеньёсты IZHMASH БИ 7–5 пневматика винтовкаосысь ворсаны тыршозы. Ужрадэ дано куноос пыриськозы – тодмо спортсменъёс Альбина Ахатова, Максим Чудов, Дмитрий Ярошенко, Ольга Зайцева, Виктор Майгуров, Анна Богалий, Иван Черезов. Дистанциез тренировка амалэн Удмуртилэн тӧроез Александр Бречалов бызёз. Тегъёс: Спорт Ижкар Биатлон Удмуртия  